CELEX: 32014R1037
Language: hu
Date: 2014-09-25 00:00:00
Title: A Bizottság 1037/2014/EU végrehajtási rendelete ( 2014. szeptember 25. ) egyes áruk Kombinált Nómenklatúra szerinti besorolásáról

1.10.2014   
            
            
               HU
            
            
               Az Európai Unió Hivatalos Lapja
            
            
               L 287/9
            
         A BIZOTTSÁG 1037/2014/EU VÉGREHAJTÁSI RENDELETE
   (2014. szeptember 25.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 25-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Félvezető komponens (ún. LED-modul), LED-chipet tartalmaz, párhuzamos kapcsolásban egy Zener védődiódával, műanyag foglalatban átlátszó műanyag domború borítással, mérete körülbelül 7 × 7 × 5 mm a kapcsolódási pontok nélkül.
                              A komponens fizikai felépítése megbonthatatlan abban az értelemben, hogy néhány elemét elvileg ki lehet venni és cserélni, ez azonban hosszadalmas és kényes feladat, amely rendes gyártási feltételek mellett gazdaságtalan lenne.
                              A LED-modult arra tervezték, hogy nyomtatott áramköri kártyára szereljék, például felületszerelt eszközök forrasztására szolgáló technikák használatával.
                              Olyan világítási alkalmazásokban való felhasználásra szánták, mint a mobiltelefon vakuja, gépjárműipari világítástechnika, kivetítők, közlekedési jelzőberendezések és háztartási készülékek.
                           
                        
                      (1) Lásd az 1. képet.
               
               
                  8541 40 10
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 85. árucsoporthoz tartozó megjegyzések 8. pontja, valamint a 8541, a 8541 40 és a 8541 40 10 KN-kód szövege határozza meg.
                  Mivel a LED-chip és a védődióda minden tekintetben szétválaszthatatlanul kombinált, és a védődióda csak a LED-chip túlfeszültség elleni védelmére használatos, a modulnak mint a 8541 vámtarifaszám alá tartozó fénykibocsátó diódának a jellemzői és tulajdonságai ezért alapvetően nem módosulnak. Következésképpen a 85. árucsoporthoz tartozó megjegyzések 8. pontja utolsó bekezdésének alkalmazásával a komponensnek a 9405 vámtarifaszám alá történő besorolása kizárt.
                  A komponenst ezért a 8541 40 10 KN-kód alá, fénykibocsátó diódaként kell besorolni.
               
            
                  
                              2.
                           
                           
                              Fémbetétes nyomtatott áramköri lapra forrasztott LED-modult tartalmazó félvezető komponens, magassága körülbelül 7 mm és átmérője körülbelül 21 mm.
                              A LED-modul egy LED-chipet tartalmaz, párhuzamos kapcsolásban egy Zener védődiódával, műanyag foglalatban, átlátszó műanyag domború borítással.
                              A fémbetétes nyomtatott áramköri lapot kifejezetten hőelvezetőnek tervezték; a tápegységhez való kapcsolódás céljából forrasztó pontokat tartalmaz és kialakításának célja világítófelszerelésekben történő végső felhasználás.
                              Olyan világítási alkalmazásokban való felhasználására alakították ki, mint a mobiltelefon vakuja, gépjárműipari világítástechnika, kivetítők, közlekedési jelzőberendezések és háztartási készülékek.
                           
                        
                      (1) Lásd a 2. képet.
               
               
                  8541 40 10
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 85. árucsoporthoz tartozó megjegyzések 8. pontja, valamint a 8541, a 8541 40 és a 8541 40 10 KN-kód szövege határozza meg.
                  A komponens egy LED-modult tartalmaz és egy nyomtatott áramköri kártyát, amelyet szét lehet szerelni, a komponens funkciója ugyanaz, mint önmagában a LED-modulnak. A fémbetétes nyomtatott áramköri kártya egyedüli funkciója a hő eloszlatása (hőelvezető), mivel a nyomatott áramkör nem biztosít más komponensekkel való összekapcsolódást, csak jobb hőátvitelt tesz lehetővé a LED-modultól a környező eszközökig. A komponenst ezért önálló LED-modulként kell besorolni.
                  Mivel a LED-chip és a védődióda minden tekintetben szétválaszthatatlanul kombináltak, és a védődióda csak a LED-chip túlfeszültség elleni védelmére használatos, a modulnak mint a 8541 vámtarifaszám alá tartozó fénykibocsátó diódának a jellemzői és tulajdonságai ezért alapvetően nem módosulnak. Következésképpen a 85. árucsoporthoz tartozó megjegyzések 8. pontja utolsó bekezdésének alkalmazásával a komponensnek a 9405 vámtarifaszám alá történő besorolása kizárt.
                  A komponenst ezért a 8541 40 10 KN-kód alá, fénykibocsátó diódaként kell besorolni.
               
            
                  
                              3.
                           
                           
                              Félvezető komponens (ún. LED-csomag) négy LED-chipsből áll, mindegyik párhuzamos kapcsolásban egy Zener védődiódával, műanyag foglalatban átlátszó üvegablakkal a tetején és nyolc érintkezési ponttal a hátoldalán, körülbelül 6 × 5 × 1 mm-es mérettel.
                              A komponens fizikai felépítése megbonthatatlan abban az értelemben, hogy néhány elemét elvileg ki lehet venni és cserélni, ez azonban hosszadalmas és kényes feladat, amely rendes gyártási feltételek mellett gazdaságtalan lenne.
                              A LED-chipek nem kapcsolódnak egymáshoz. A LED-chipek és a Zener diódák közötti kapcsolat huzalozással jön létre.
                              A LED-csomagot arra tervezték, hogy nyomtatott áramköri kártyára szereljék, például felületszerelt eszközök forrasztására szolgáló technikák használatával.
                              Olyan világítási alkalmazásokban való felhasználásra szánták, mint színpadi és látványtechnikai világítás, hangulatvilágítás és belső- és külső terek építészeti világítása.
                           
                        
                      (1) Lásd a 3. képet.
               
               
                  8541 40 10
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 85. árucsoporthoz tartozó megjegyzések 8. pontja, valamint a 8541, a 8541 40 és a 8541 40 10 KN-kód szövege határozza meg.
                  Mivel a LED-chipek és a védődiódák minden tekintetben szétválaszthatatlanul kombináltak, és a védődiódák csak a LED-chipek túlfeszültség elleni védelmére használatosak, a LED-chipek számától függetlenül, a komponensnek mint a 8541 vámtarifaszám alá tartozó alá tartozó fénykibocsátó diódának a jellemzői és tulajdonságai ezért alapvetően nem módosulnak. Következésképpen a 85. árucsoporthoz tartozó megjegyzések 8. pontja utolsó bekezdésének alkalmazásával a komponens 9405 vámtarifaszám alá történő besorolása kizárt.
                  A komponenst ezért a 8541 40 10 KN-kód alá, fénykibocsátó diódaként kell besorolni.
               
            
                  
                              4.
                           
                           
                              A félvezető komponens (az ún. LED-sor) 156 LED-chipsből áll, műanyag, műanyag kör alakú foglalatban látható, átlátszó műanyag fedéllel és két elektromos érintkezési ponttal a tetején és egy fém hőelvezető a hátulján, magassága körülbelül 2 mm és átmérője körülbelül 49 mm.
                              A komponens fizikai felépítése megbonthatatlan abban az értelemben, hogy néhány elemét elvileg ki lehet venni és cserélni, ez azonban hosszadalmas és kényes feladat, amely rendes gyártási feltételek mellett gazdaságtalan lenne.
                              A LED-chipek egy soros-párhuzamos mátrixban vannak összekapcsolva huzalozott összeköttetésekkel.
                              A LED-sort úgy tervezték, hogy azt a végtermékhez csavarozással erősítik.
                              Általános világítástechnikai alkalmazásokban történő felhasználásra szánták, mint például: kiskereskedelmi üzletek és vendéglátóhelyek világítása, kereskedelmi és irodavilágítás, lakóépületek világítása és közvetlenül fogyasztóknak szánt világítótestek, ipari világítás, utcák és külső terek világítása, valamint utólagosan modernizált lámpák.
                           
                        
                      (1) Lásd a 4. képet.
               
               
                  8541 40 10
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 85. árucsoporthoz tartozó megjegyzések 8. pontja, valamint a 8541, a 8541 40 és a 8541 40 10 KN-kód szövege határozza meg.
                  Mivel a komponens kizárólag olyan LED-chipekből áll, amelyek a LED-chipek számától függetlenül minden tekintetben szétválaszthatatlanul kombináltak, a komponens továbbra is a 8541 vámtarifaszám alá tartozik. Következésképpen a 85. árucsoporthoz tartozó megjegyzések 8. pontja utolsó bekezdésének alkalmazásával a komponensnek a 9405 vámtarifaszám alá történő besorolása kizárt.
                  A komponenst ezért a 8541 40 10 KN-kód alá, fénykibocsátó diódaként kell besorolni.
               
            
         
      
                  
                     1. kép
                  
               
               
                  
                     2. kép
                  
               
            
                  
                     
               
               
                  
                     
               
            
                  
                     3. kép
                  
               
               
                  
                     4. kép
                  
               
            
                  
                     
               
               
                  
                     
               
            
         (1)  A képek csupán tájékoztató jellegűek.